Rezumatul Studiului 2 - Cincizecimea

1. **Ploaia timpurie. Fapte 2:1-3.**
	* Prin pocăinţă, laudă şi rugăciune, ucenicii au ajuns la o stare de unitate desăvârşită.
	* Erau pregătiţi să primească promisiunea Duhului Sfânt, cunoscută drept „ploaia timpurie” (Ioel 2:23). Acest act a fost însoţit de manifestări extraordinare.
	* Cu toate că Duhul a lucrat totdeauna prin oameni, în acest moment a fost revărsat în plinătatea Sa. A fost răspunsul primei mijlociri a lui Isus înaintea Tatălui (Ioan 14:16). Această experienţă s-a repetat şi în alte ocazii; şi se va repeta cu aceeaşi intensitate înaintea celei de-a Doua Veniri („ploaia târzie”).
2. **Darul limbilor. Fapte 2:4-13.**
	* Duhul Sfânt se manifestă prin diverse daruri (1 Corinteni 12:4-11). Această varietate de daruri este dată spre binele bisericii a.î. Evanghelia să fie predicată cu eficienţă.
	* Ascultarea făgăduinţelor în limba maternă a ajutat enorm ascultătorii să înţeleagă adevărurile prezentate de către ucenici.
	* Totuşi, unii au dorit să îşi bată joc de acest dar (Fapte 2:13), pentru a contracara lucrarea ucenicilor.
3. **Prima predică. Fapte 2:14-32.**
	* Răspunzând batjocurilor, Petru a început un discurs explicând ceea ce se întâmpla, în lumina Cuvântului lui Dumnezeu.
	* A folosit pasajul din Ioel 2:28-32 pentru a explica faptul că, în ultimele zile, va fi revărsat Duhul Sfânt (aşa cum se întâmpla în acel moment).
	* Imediat apoi L-a prezentat pe Isus şi lucrarea Sa, moartea şi învierea Sa. Din nou şi-a susţinut argumentele cu texte biblice (Psalmii 16).
4. **Înălţarea lui Isus. Fapte 2:33-36.**
	* În a treia parte a mesajului Său, Petru a vorbit despre înălţarea lui Isus la cer, citând din nou un verset biblic: Psalmii 110:1.
	* Revărsarea Duhului Sfânt a fost consecinţa directă a acestei proslăviri.
5. **Cele dintâi roade. Fapte 2:37-41.**
	* Convinşi de Duhul Sfânt de păcatele lor, au întrebat în ce fel pot obţine iertarea. Petru le-a prezentat cele două cerinţe de bază pentru a primi iertarea:
	* **Pocăinţa**. Dorinţa vehementă de depărtare de păcat. Un răspuns pozitiv la chemarea Duhului.
	* **Botezul**. Manifestarea publică a schimbării produse în inimă.
	* Pe lângă iertarea păcatelor, au primit şi darul Duhului Sfânt. În acest fel, credincioşii sunt capabili să îndeplinească misiunea la care biserica a fost chemată.